laion/Wikipedia-Exotic huggingface dataset:
גורילות בערפל

גורילות בערפל (באנגלית: Gorillas in the Mist) הוא סרט דרמה אמריקאי משנת 1988 בבימויו של מייקל אפטד ומככבת בו סיגורני ויבר בתפקיד הזואולוגית האמריקאית דיאן פוסי. הסרט עוסק במחקר של פוסי על גורילות ההרים ברואנדה ובמאמציה לעצור את ההשמדה של הקופים שהיו בסכנת הכחדה. הסרט היה מועמד לחמישה פרסי אוסקר. דיאן פוסי (Dian Fossey) מקנטקי שבארצות הברית מקדישה את חייה לחקר הקופים. פוסי נשלחת לרואנדה על ידי מגזין "נשיונל ג'יאוגרפיק" על מנת לחקור את גורילות ההרים אשר הוא מין של קופים שנמצא בסכנת הכחדה. פוסי מוקסמת מגורילות ההרים, מצליחה לתקשר עם הגורילות, ומגלה בהמשך שישנם ציידים שאחראים להרג המאסיבי של גורילות ההרים על מנת למכור את עורותיהם. פוסי מתלוננת על כך לממשל הרואנדית, אשר דוחה את תלונתה בטענה שהציד הוא האמצעי היחיד שבו הילידים יכולים להתפרנס. היא דוחה זאת ומחליטה להקדיש את עצמה להצלת גורילות ההרים מפני ציד בלתי חוקי. פוסי נרצחת לבסוף באופן מסתורי, ב-26 בדצמבר 1985, בחדר השינה שלה בבקתה בה חייה. "גורילות בערפל", במסד הנתונים הקולנועיים IMDb (באנגלית) "גורילות בערפל", באתר נטפליקס "גורילות בערפל", באתר AllMovie (באנגלית) "גורילות בערפל", באתר Rotten Tomatoes (באנגלית) "גורילות בערפל", באתר Box Office Mojo (באנגלית) "גורילות בערפל", באתר אידיבי "גורילות בערפל", במסד הנתונים הקולנועיים KinoPoisk (ברוסית) ביקורות תמר גלבץ, כמו ערב שקופיות, חדשות, 26 בינואר 1989 קולנוע - הגזע האנושי, "העולם הזה", גיליון 2682 מ-25 בינואר 1989, עמוד 21 ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
וילהלם פוקס

וילהלם פוקס (בגרמנית: Wilhelm Fuchs; ‏1 בספטמבר 1898, מנהיים, האימפריה הגרמנית – 24 בינואר 1947, בלגרד, הרפובליקה הפדרלית הסוציאליסטית של יוגוסלביה) היה קצין אס אס בדרגת שטנדרטנפיהרר (קולונל), מפקד איינזצגרופן סרביה, ובהמשך איינזצגרופן 3 בלטביה. לאחר המלחמה הוסגר ליוגוסלביה, נשפט בעוון פשעי מלחמה, הורשע והוצא להורג. וילהלם פוקם נולד במנהיים, ורכש דוקטורט בפילוסופיה באוניברסיטת לייפציג. באפריל 1932 הצטרף למפלגה הנאצית ובדצמבר באותה השנה הצטרף ל-אס אס. באפריל 1941 מונה למפקד איינזצגרופן סרביה. ב-14 במאי 1941 השתתף בישיבת הפיקוד הגרמני בסרביה, אשר בעקבותיה הוחלט לטפל "בבעיה היהודית". במסגרת תפקידו פיקד על רצח הנשים והילדים מקרב יהדות בלגרד במחנה סיימישטה. בינואר 1942 הועבר מתפקידו בשל כשלים בהתמודדות מול כוחות של הפרטיזנים של טיטו. בהמשך, הועבר לאזור לטביה, ושירת כעוזרו של מפקד האס אס והמשטרה. ב-15 בספטמבר 1943 מונה למפקד "איינזצגרופן 3", אשר פעלה באזור ריגה. ב-6 במאי 1944 מונה למפקד איינזצגרופן A. באוקטובר 1944 הועבר לפקד על איינזצגרופן E בשטחי המדינה העצמאית של קרואטיה. לאחר מלחמת העולם השנייה הוסגר ליוגוסלביה, והועמד לדין על פשעי מלחמה. ב-22 בדצמבר 1946 נגזר דינו למוות וב-24 בינואר 1947 הוצא להורג בבלגרד בתלייה. מדיה וקבצים בנושא וילהלם פוקס בוויקישיתוף מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמודים 122-63.
לילה מגניב

לילה מגניב (נקרא גם: הבייביסיטריות יוצאות להרפתקאות; באנגלית: Adventures in Babysitting) הוא סרט קומדיה אמריקאי משנת 1987 בבימויו של כריס קולומבוס ובכיכובם של אליזבת שו, מאיה ברוטון (אנ'), קית' קוגן (אנ'), אנתוני ראפ, פנלופה אן מילר, ובראדלי ויטפורד. אף על פי שחלק גדול מעלילת הסרט מתרחשת בשיקגו, הסרט צולם בעיקר בטורונטו. הנערה כריס פארקר היא תלמידת בית ספר תיכון בת 17 שגרה בפרבר האמיד אוק פארק אשר בפאתי שיקגו. לאחר שהחבר שלה מבטל דייט רומנטי עימה כריס מסכימה להיות שמרטפית לשרה ובראד אנדרסון. ברנדה, ידידתה של כריס, מתקשרת אליה מתחנת אוטובוס בשיקגו ומספרת לה שברחה מהבית ונגמר לה הכסף, ומתחננת שכריס תבוא להציל אותה. בעקבות כך כריס לוקחת עימה את שרה, בראד, ואת חברו של בראד, דריל, לשיקגו על מנת להציל את ברנדה. במהלך הנסיעה יש להם תקר, ונהג משאית גרר מתנדב לגרור את מכוניתם למוסך. בדרך לשם הנהג מקבל דיווח על כך שאשתו בוגדת בו, ונוסע למקום האירוע. בהגיעם הנהג פותח באש לעבר הגבר הזר שבילה עם אשתו, והחבורה מסתתרת בתוך מכונית. אז מתברר שגנב רכב יושב במושב הנהג. הגנב נוסע למרכז העצבים של כנופיית גנבי רכב. הבוס שלו שולח את החבורה להמתין במשרד. הם מצליחים לברוח משם ונקלעים למועדון בלוז. שם הלהקה שמופיעה על הבמה מכריחה אותם לבצע שיר בלוז. לאחר מכן הם עולים על רכבת תחתית ומוצאים עצמם בעיצומה של קטטה בין שתי כנופיות יריבות. בראד נפצע בכף רגלו וכולם שמים פעמיהם לבית החולים הקרוב. בבית החולים הם פוגשים את נהג משאית הגרר שמבשר להם שמכוניתם מוכנה וממתינה במוסך. בדרך למוסך הם מבקרים במסיבת אחווה, שם כריס פוגשת בחור שמוצא חן בעיניה. הבחור, דן, מסיע את החבורה למוסך, ומלווה להם 45 דולר למימון התשלום. בדרך מהמוסך הם רואים את הרכב של מייק חונה ליד מסעדה. כריס נכנסת למסעדה ומתעמתת עם מייק שמבלה שם עם מישהי. שרה הולכת לאיבוד ומגיעה לבניין שבו נמצאים ההורים שלה. גנבי הרכב מאתרים אותה שם אבל היא מצליחה לחמוק. בסופו של דבר החבורה מתאחדת, אוספת את ברנדה מהתחנה ומספיקה להגיע הביתה לפני ההורים. אליזבת שו - כריס פארקר בראדלי ויטפורד - מייק מאיה ברוטון - שרה קית' קוגן - בראד אנדרסון פנלופה אן מילר - ברנדה אנתוני ראפ - דריל ג'ורג' ניוברן - דן ערך מורחב – הבייביסיטריות יוצאות להרפתקאות (סרט טלוויזיה, 2016) פרק זה לוקה בחסר. אנא תרמו לוויקיפדיה והשלימו אותו. בשנת 2016 יצא רימייק לסרט בהפקת דיסני. "לילה מגניב", במסד הנתונים הקולנועיים IMDb (באנגלית) "לילה מגניב", באתר נטפליקס "לילה מגניב", באתר AllMovie (באנגלית) "לילה מגניב", באתר Rotten Tomatoes (באנגלית) "לילה מגניב", באתר Box Office Mojo (באנגלית) "לילה מגניב", באתר Metacritic (באנגלית) "לילה מגניב", באתר אידיבי "לילה מגניב", באתר דיסני+ סרטים (באנגלית) "לילה מגניב", באתר HBO Max (באנגלית) "לילה מגניב", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קראטה קיד 2

קראטה קיד 2 (באנגלית: The Karate Kid Part II) הוא סרט דרמה ואמנויות לחימה משנת 1986. זהו סרט המשך לסרט "קראטה קיד" מ-1984. ראלף מאצ'יו ופאט מוריטה חוזרים לגלם את התפקידים אותם גילמו בסרט הקודם. הסרט ממשיך מהמקום בו הסרט הקודם הסתיים. תלמיד בית הספר התיכון דניאל לרוסו ומדריך אמנויות הלחימה שלו מר מיאגי טסים לאוקינווה על מנת לבקר את אביו הגוסס של מר מיאגי. דניאל לארוסו (ראלף מאצ'יו) מר מיאגי (נוריוקי מוריטה) יוקי (נובו מקארתי) קומיקו (טמלין טומיטה) צ'וזן תוגוצ'י (יוג'י אוקומוטו) סאטו (דני קמקונה) סצנת הפתיחה של הסרט מתרחשת מיד לאחר סיום הסרט הראשון ובאופן זה יוצרת קשר בין שני הסרטים בצורה חלקה. מיקום הצילום העיקרי של הסרט היה באזור הצפוני-מזרחי של האי אואהו שבהוואי. האזור הכפרי באוקינווה המודרנית השתנה בצורה דרסטית בשל נוכחותם של בסיסי הצבא האמריקאי, ובשל כך נאלצה ההפקה של הסרט למצוא מיקומים חלופיים לצילומי הסרט. יוצרי הסרט בחרו לצלם באזור באי אואהו שבהוואי שנמצא בבעלות פרטית של רופא מקומי. על מנת ליצור את הכפר אוקינאווה נבנו בסט הצילומים שבעה העתקים אותנטיים של בתים מאוקינאווה, ובנוסף לכך ננטעו מעל לשלושה דונם של גידולים שונים. 50 מתושבי הוואי, אשר במקור הם ילידי אוקינאווה, גויסו גם הם כתסריטאים. הצילומים החלו ב-23 בספטמבר 1985 והסתיימו ב-20 בדצמבר 1985. "Glory of Love" (פיטר סיטרה) "Rock 'n' Roll Over You" (מודי בלוז) "Fish for Life" (מנקראב) "Rock Around the Clock" (פול רוג'רס) "Let Me at 'Em" (סאות'סייד ג'וני) "This is the Time" (דניס דיונג) "Earth Angel" (ניו אדישן) "Love Theme from The Karate Kid Part II" (ביל קונטי) "Two Looking at One" (קארלי סימון) "The Storm" (ביל קונטי) "קראטה קיד 2", במסד הנתונים הקולנועיים IMDb (באנגלית) "קראטה קיד 2", באתר נטפליקס "קראטה קיד 2", באתר AllMovie (באנגלית) "קראטה קיד 2", באתר Rotten Tomatoes (באנגלית) "קראטה קיד 2", באתר Box Office Mojo (באנגלית) "קראטה קיד 2", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
היכון הכן שף!

היכון הכן שף! היא תוכנית בישול בהנחיית עדי שילון, ששודרה ב-2018 בערוץ 13. בכל תוכנית התחרו זה מול זה שני שפים, שיעשו הכל כדי להכין את מנת הגורמה שתביא להם את הניצחון. במקור תוכננה התוכנית להיות משודרת בשעות הערב של יום שישי, אך בעקבות סיבות לא ידועות שובצה בסוף ביום שישי בשעה 15:30. העונה הראשונה והיחידה עד כה החלה ב-27 באפריל 2018 ונגמרה ב-21 בספטמבר 2018. היכון הכן שף!, באתר Reshet TV נועה פרייס, קרב סכינים: הערוצים מנסים להעיר את שישי המנומנם, באתר וואלה! ברנז'ה, ‏8 בנובמבר 2017 ניר וולף, עוד פדיחה: הריאליטי המגוחך של עדי שילון, באתר ישראל היום, ‏29 באפריל 2018 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
חברים (סרט, 1985)

חברים (באנגלית: St. Elmo's Fire) הוא סרט אמריקאי משנת 1985 אשר בוים על ידי ג'ואל שומאכר ומככבים בו אמיליו אסטבז, רוב לאו, אנדרו מקארתי, דמי מור, ג'אד נלסון, אלי שידי ומייר וינינגהם. עלילת הסרט מתמקדת בשבעה סטודנטים וסטודנטיות אמריקאים שסיימו זה עתה את לימודיהם באוניברסיטה ועוסקת בעיקר באופן בו הם מסתגלים לחיים שלאחר האוניברסיטה. קירבי קגר (אמיליו אסטבז) – לא בטוח באיזה כיוון יבחר. הוא מתחיל את הסרט כמלצר בבר "St. Elmo's Fire". בילי היקס (רוב לאו) – הסטודנט הפרוע יותר בחבורה. היקס אינו מסוגל (או רוצה) להישאר לאורך זמן במקומות עבודה. קווין דולנץ (אנדרו מקארתי) – סופר מדוכא. ג'ולס ג'ייקובי (דמי מור) – הצליחה למצוא עבודה בתחום הבנקאות. אלק ניובארי (ג'אד נלסון) – יאפי שאפתן אשר חותר להשתלב בפוליטיקה. לסלי האנטר (אלי שידי) – חברתו היאפית של אלק אשר מעוניינת לקחת חלק בקריירה לא מוגדרת לפני שתתחתן ותביא ילדים. ונדי בימיש (מייר ווינינגהאם) – באה ממשפחה עשירה. מעוניינת להקדיש את חייה לעזור לאחרים. "חברים", במסד הנתונים הקולנועיים IMDb (באנגלית) "חברים", באתר נטפליקס "חברים", באתר AllMovie (באנגלית) "חברים", באתר Rotten Tomatoes (באנגלית) "חברים", באתר Box Office Mojo (באנגלית) "חברים", באתר אידיבי "חברים", במסד הנתונים הקולנועיים KinoPoisk (ברוסית) לולו גרסיה־נווארו, הניו יורק טיימס, דמי מור: "האלימות האמיתית היתה מה שעשיתי לעצמי", באתר הארץ, 23 בספטמבר 2024 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
הטורף (סרט, 2018)

הטורף (באנגלית: The Predator) הוא סרט מדע בדיוני ופעולה אמריקאי משנת 2018 בבימויו של שיין בלאק. זהו הסרט הרביעי בסדרת סרטי "הטורף". בסרט מככבים בויד הולברוק, טרוונטה רודס, ג'ייקוב טרמבלי, קיגן-מייקל קי, אוליביה מאן, תומאס ג'יין, גבריאל לבל, אלפי אלן, וסטרלינג בראון. עלילת הסרט מתמקדת בצוות חיילים לשעבר ומדענית לוחמנית אשר יוצאים לעצור צמד חוצנים קטלני במיוחד, אך מגלים שהממשלה מנסה להסתיר את המקרה בצורה לא פחות קטלנית (בשלב מסוים אחד החייזרים מזכיר להם שהוא קיים ולועג לכך שהוא נהנה לראות אותם נלחמים אחד בשני). הקרנת הבכורה של הסרט הייתה בפסטיבל הסרטים הבינלאומי בטורונטו ב-6 בספטמבר 2018. הסרט יצא לאקרנים בארצות הברית ב-14 בספטמבר 2018 הסרט גרף מעל 160 מיליון דולרים ברחבי העולם. הנרי ג'קמן יצר את פסקול הסרט. הפסקול כולל גם מספר יצירות שנוצרו במקור על ידי אלן סילבסטרי עבור הסרט "הטורף" משנת 1987. מדיה וקבצים בנושא הטורף בוויקישיתוף אתר האינטרנט הרשמי של הטורף הטורף, ברשת החברתית פייסבוק הטורף, ברשת החברתית אקס (טוויטר) הטורף, ברשת החברתית אינסטגרם "הטורף", במסד הנתונים הקולנועיים IMDb (באנגלית) "הטורף", באתר AllMovie (באנגלית) "הטורף", באתר Rotten Tomatoes (באנגלית) "הטורף", באתר Box Office Mojo (באנגלית) "הטורף", באתר Metacritic (באנגלית) "הטורף", באתר דיסני+ סרטים (באנגלית) "הטורף", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
באך (מכתש פגיעה)

מכתש באך הוא מכתש פגיעה בקוטב הדרומי של כוכב חמה שנוצר לפני כ-4 מיליארד שנים. המכתש קרוי על שמו של המלחין הגרמני מתקופת הבארוק יוהאן סבסטיאן באך. האיגוד האסטרונומי הבינלאומי הכריז על שמו של המכתש ב-1976. Éditeur en chef Peter Frances, Le ciel et l'univers, encyclopédie universelle, ERPI, 2006, 512 p. מדיה וקבצים בנושא באך בוויקישיתוף Planetary Names: Welcome, planetarynames.wr.usgs.gov sp423, history.nasa.gov Астронет > Имена на карте Меркурия, www.astronet.ru Planetary Names: Crater, craters: Bach on Mercury, planetarynames.wr.usgs.gov Planetary Names: Crater, craters: Bach on Mercury, planetarynames.wr.usgs.gov ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
טומב ריידר 2: סוד החיים

טומב ריידר 2: סוד החיים (באנגלית: Lara Croft: Tomb Raider – The Cradle of Life) הוא סרט פעולה-הרפתקאות אמריקאי משנת 2003 המבוסס על סדרת משחקי הווידאו טומב ריידר. אנג'לינה ג'ולי מככבת בסרט בתפקיד לארה קרופט. הסרט, אשר בוים על ידי יאן דה בונט, הוא סרט ההמשך לסרט "טומב ריידר" משנת 2001. הסרט גרף 156 מיליון דולרים ברחבי העולם. בתחילת הסרט הארכאולוגית הבריטית לארה קרופט חוקרת מקדש תת-ימי עתיק שהתגלה בקרבת האי היווני סנטוריני, אותו בנה אלכסנדר הגדול על מנת לשמור בו את אוצרותיו היקרים ביותר. קרופט מגלה במקדש כדור מסתורי שמכיל מפה המובילה לתיבת פנדורה. זמן קצר לאחר מציאת הכדור המסתורי כנופיית מתנקשים סינית בפיקודו של צ'ן לו רוצחת את כל חברי הצוות של קרופט ולוקחת ממנה את הכדור. כעת לארה חייבת לוודא שהפושע לא ינסה למכור את הכדור לחוקר ג'ונתן רייס שמעוניין להשתמש בתיבת פנדורה כנשק האולטימטיבי. אתר האינטרנט הרשמי של טומב ריידר 2: סוד החיים "טומב ריידר 2: סוד החיים", במסד הנתונים הקולנועיים IMDb (באנגלית) "טומב ריידר 2: סוד החיים", באתר נטפליקס "טומב ריידר 2: סוד החיים", באתר AllMovie (באנגלית) "טומב ריידר 2: סוד החיים", באתר Rotten Tomatoes (באנגלית) "טומב ריידר 2: סוד החיים", באתר Box Office Mojo (באנגלית) "טומב ריידר 2: סוד החיים", באתר Metacritic (באנגלית) "טומב ריידר 2: סוד החיים", באתר אידיבי "טומב ריידר 2: סוד החיים", תסריט הסרט באתר Scripts.com (באנגלית) "טומב ריידר 2: סוד החיים", באתר Prime Video (באנגלית) "טומב ריידר 2: סוד החיים", באתר Hulu סרטים (באנגלית) "טומב ריידר 2: סוד החיים", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
המהפכה המסחרית

ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו. המהפכה המסחרית באירופה הייתה התרחבות גדולה של המסחר, שהחלה במאה ה-11 ונמשכה עד הופעת המהפכה התעשייתית באמצע המאה ה-18. החל ממסעי הצלב, גילו האירופים מחדש את הסחר בתבלינים, במשי ובמוצרים אחרים נדירים באירופה. התפתחות זו יצרה רצון חדש למסחר, והמסחר התרחב במחצית השנייה של ימי הביניים. מדינות אירופיות חדשות, במסעות של גילוי, חיפשו נתיבי מסחר חלופיים במאות ה-15 וה-16, שאיפשרו למעצמות האירופיות לבנות רשתות סחר בינלאומיות גדולות ומרובות. המהפכה המסחרית מתבטאת בגידול במסחר הכללי ובצמיחת שירותים פיננסיים כגון בנקאות, ביטוח והשקעות. תופעת לוואי נוספת הייתה התפתחות הערים כמרכזי מסחר, התחזקותן ויצירת בריתות, דוגמת ברית ערי הנזה. What Was The Commercial Revolution In Pre-Modern Europe? (באנגלית) commercial revolution (באנגלית) המהפכה המסחרית, באתר אנציקלופדיה בריטניקה (באנגלית)
רוד טריפ

רוד טריפ (באנגלית: Road Trip) הוא סרט קומדיה אמריקאי משנת 2000 בבימויו של טוד פיליפס. עלילת הסרט אשר מתרחשת באוניברסיטת איטקה הבדיונית שבמדינת ניו יורק, ומתמקדת בחבורת סטודנטים אמריקנית שנוסעת לאוסטין, הנמצאת במרחק של מעל לשלושת אלפים קילומטרים מאוניברסיטת איטקה, על מנת לנסות לוודא שקלטת וידאו מסוימת לא תגיע ליעדה. בשנת 2009 הופק סרט המשך לסרט זה בשם "רוד טריפ: פינג-פונג בירה". הסרט הופק בתקציב של כ-15.6 מיליון דולרים וגרף מעל ל-70 מיליון דולרים ברחבי העולם. Eels - Mr. E's Beautiful Blues Kid Rock feat. Uncle Kracker - E.M.S.P. Jungle Brothers - Early Morning Run-D.M.C. - It's Tricky Buckcherry - Anything, Anything (I'll Give You) The K.G.B. - Fortune & Fame Supergrass - Pumping On Your Stereo The Jon Spencer Blues Explosion - Lovin' Machine Twisted Sister - I Wanna Rock Ween - Voodoo Lady Ash - I'm Gonna Fall Minnie Riperton - Inside My Love Kid Rock, Joe C. e Tino - Early Mornin' Stoned Pimp "רוד טריפ", במסד הנתונים הקולנועיים IMDb (באנגלית) "רוד טריפ", באתר נטפליקס "רוד טריפ", באתר AllMovie (באנגלית) "רוד טריפ", באתר Rotten Tomatoes (באנגלית) "רוד טריפ", באתר Box Office Mojo (באנגלית) "רוד טריפ", באתר Metacritic (באנגלית) "רוד טריפ", באתר אידיבי "רוד טריפ", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קפיצה למחר

קפיצה למחר היא תוכנית ראיונות תיעודית ישראלית בהנחיית צופית גרנט, שבמסגרתה אישיות מפורסמת מקבלת הצצה לחייה בעוד 30 שנה. התוכנית כללה 4 פרקים ושודרה החל מ-15 בינואר עד 4 בפברואר 2018 ברשת 13. במסגרת התוכנית, צופית גרנט נפגשת עם אישיות מפורסמת ומראה להם כיצד הם יראו בעוד 30 שנה ומה יהיה עתידם. האישיות המפורסמת נכנסת לחדר האיפור בה מאפרים אותה כדמות זקנה. בנוסף, ההפקת התוכנית יוצרת עבורה סיפור על עתיד בעוד 30 שנה. יחד עם גרנט, הם דנים החששות והפחדים מהעתיד ומנסים לתקן דברים בהווה. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי התוכנית קיבלה ביקורת שליליות, בעיקר על חלקה של המנחה צופית גרנט בתוכנית. סמדר שילוני מאתר "ynet" טענה שנוכחותה של גרנט מאפילה על המשתתפים בתוכנית: ”הנוכחות של גרנט הופכת אותה למרכז התוכנית – לא פחות ולפעמים יותר מהאורחים שלה, והיא אכן מאשרת שהמטרה שלה היא 'לעבור איתם מסע'. אבל לפעמים נדמה שהמסע הזה הוא מסעה של גרנט לעבור קליניקה טיפולית משל עצמה”. דורון ברוש מאתר "מעריב אונליין" ביקר בחריפות את התנהגותה של גרנט בתוכנית: ”אני לא מאמין לג'סטות של גרנט, לדמעות, למבט הישיר בעיניים, לנגיעה המלטפת בזרוע המרואיין, לחיבוק. לטעמי היא אשפית אהבת עצמה במסווה של קשב ואהבה אינסופית לזולת”. איתמר רונאל מאתר "mako" ציין לרעה את שיטת הראיון של גרנט והשווה אותה לחקירה: ”ב'קפיצה למחר' אנחנו לא באים לראות שום מסע לעתיד, או לשמוע על הלבטים המורכבים של איזה סלב נשכח. אנחנו באים לראות את צופית מפצחת נפשית את המרואיין המתוקשר שלה”. אתר האינטרנט הרשמי של קפיצה למחר קפיצה למחר, במיזם "אישים" לתיעוד היצירה הישראלית עדי רובינשטיין, קפיצה למחר: אופרה ווינפרי גרסת מלאבס, באתר ישראל היום, 16 בינואר 2018 אלכסנדר כץ, 'ארץ נהדרת' נושקת ל-20% - פי 2 מהשקת 'קפיצה למחר', באתר ביזפורטל, 16 בינואר 2018 אלכסנדר כץ, ירידה חדה בנתוני הצפייה של קשת ורשת בפריים-טיים, באתר אייס, 23 בינואר 2018 נועה פרייס‏, רייטינג יומי: גם עם שידור חוזר - עשר עוקף את רשת, באתר וואלה, 30 בינואר 2018 אלכסנדר כץ, חזרה חזקה לבייק אוף; 10.5% לניצחון של מכבי על ב"ש, באתר ביזפורטל, 5 בפברואר 2018 סמדר שילוני, פסיכולוגיה בגרוש: הסדרה החדשה של צופית גרנט, באתר ynet, 16 בינואר 2018 דורון ברוש, ‏"קפיצה למחר" עם צופית גרנט: סטריפטיז רגשי חסר מעצורים, באתר מעריב אונליין, 27 בינואר 2018 איתמר רונאל, ‏מדובשה ומעוקצה, באתר ‏מאקו‏, 9 בפברואר 2018
הסערה המושלמת (סרט)

הסערה המושלמת (באנגלית: The Perfect Storm) הוא סרט אמריקאי משנת 2000 בבימויו של וולפגנג פטרסן המבוסס על סיפור אמיתי אשר מתואר בספר משנת 1997 באותו השם מאת סבסטיאן יונגר. בסרט מככבים ג'ורג' קלוני, מארק וולברג, ויליאם פיכטנר, מייקל איירונסייד, ג'ון סי. ריילי, דיאן ליין, קרן אלן ומרי אליזבת מסטרנטוניו. הסרט יצא לאקרנים ב-30 ביוני 2000. עלילת הסרט מתרחשת באוקטובר 1991 בעיירה גלוסטר, מסצ'וסטס שבארצות הברית, אשר ידועה כעיירה בולטת בתעשיית הדיג האמריקנית. העלילה עוקבת אחר צוות דייגים בספינת הדיג "אנדריאה גייל" אשר נקלעה עם ספינתם ללב הסערה המושלמת של 1991. הסרט זכה להצלחה בקופות, וגרף בסך הכול מעל ל-328 מיליון דולרים ברחבי העולם. הסרט היה מועמד לשני פרסי אוסקר בקטגוריית האפקטים החזותיים הטובים ביותר ובקטגוריית מיקס הסאונד הטוב ביותר. מדיה וקבצים בנושא הסערה המושלמת בוויקישיתוף אתר האינטרנט הרשמי של הסערה המושלמת (באנגלית) "הסערה המושלמת", במסד הנתונים הקולנועיים IMDb (באנגלית) "הסערה המושלמת", באתר נטפליקס "הסערה המושלמת", באתר AllMovie (באנגלית) "הסערה המושלמת", באתר Rotten Tomatoes (באנגלית) "הסערה המושלמת", באתר Box Office Mojo (באנגלית) "הסערה המושלמת", באתר Metacritic (באנגלית) "הסערה המושלמת", באתר אידיבי "הסערה המושלמת", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
8 מ"מ (סרט)

8 מ"מ (באנגלית: 8mm) הוא סרט קולנוע אמריקאי-גרמני משנת 1999, בבימויו של ג'ואל שומאכר על פי תסריט מאת אנדרו קווין ווקר. בסרט מככב ניקולס קייג'. בתפקיד טום וולז, חוקר פרטי אשר מושך לעולם הסודי והאפל של סרטי פורנוגרפיה קשים לצפייה לאחר שהוא מועסק על ידי אלמנה עשירה לחקור אם סרט סנאף שצולם על סרט שמונה מילימטרים שנמצא בבעלות המשפחה הוא סרט רצח אמיתי. במהלך החקירה, וולז נקלע לעולם של אלימות, פשע והתעוורות מוסרית, כאשר הוא מנסה לחשוף את האמת מאחורי הסרט. לצידו של קייג' מככבים גם ג'ואקין פיניקס, ג'יימס גנדולפיני, פיטר סטורמאר ואנתוני הילד. "8 מ"מ" זכה בעיקר לביקורות שליליות, אך היה סרט רווחי. על אף הביקורות המעורבות, הסרט זכה להערכה בקרב חובבי קולנוע על הדרך בה הוא טיפל בנושאים כה כבדים ומורכבים. הסרט מתאר באופן חזק את המסע המוסרי והנפשי שעובר הדמות הראשית, טום וולז, המתמודד עם התגליות המזעזעות במהלך חקירתו. הסרט, אשר הופק בתקציב של 40 מיליון דולרים, גרף מעל ל-96 מיליון דולרים ברחבי העולם. "8 מ"מ", במסד הנתונים הקולנועיים IMDb (באנגלית) "8 מ"מ", באתר נטפליקס "8 מ"מ", באתר AllMovie (באנגלית) "8 מ"מ", באתר Rotten Tomatoes (באנגלית) "8 מ"מ", באתר Box Office Mojo (באנגלית) "8 מ"מ", באתר Metacritic (באנגלית) "8 מ"מ", באתר אידיבי "8 מ"מ", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים ובנושא סרטים. אתם מוזמנים לתרום לוויקיפדיה ולהרחיב אותו.
רסלמניה 33

רסלמניה 33 היה אחד מאירועי השלם וצפה של ארגון ההיאבקות האמריקאי ה-WWE, ששודר בערוץ של ה-WWE Network. האירוע כלל את שלושת המותגים (‏Raw‏, סמאקדאון ו-205 לייב) ונערך ב-2 באפריל 2017, באצטדיון קאמפינג וורלד שבאורלנדו, פלורידה. האירוע היה האירוע ה-33 בסדרת אירועי רסלמניה. רסלמניה נחשב לאירוע הדגל של ה-WWE, כשלא פעם תואר כ"סופרבול של הספורט הבידורי". ב-5 בנובמבר 2018, חבילות טיולים לאירוע החלו להימכר; כרטיסים הוצעו למכירה ב-18 בנובמבר 2016, כשמחירו לכרטיס בודד נע בין 38 דולר ל-2,130 דולר. רסלמניה 33 נערכה ב-2 באפריל 2017, רסלמניה 33 היה הרסלמניה השלישית שנערכה באצטדיון קאמפינג וורלד אחרי רסלמניה 24 שנערכה ב-2008 ורסלמניה 26 שנערכה ב-2012. מדיה וקבצים בנושא רסלמניה 33 בוויקישיתוף אתר האינטרנט הרשמי של רסלמניה 33 (באנגלית) רסלמניה 33, במסד הנתונים הקולנועיים IMDb (באנגלית) נוויל ניצח את אריס טוזאווה ושמר על אליפות ה-WWE במשקל קל (קרב במופע המקדים) מוג'ו ראולי ניצח בקרב הבאטל רויאל לזכרו של אנדרה הענק אמברוז ניצח את קורבין ושמר על האליפות הבין יבשתית סטיילס ניצח את שיין מקמהן אואנס ניצח את ג'ריקו והפך לאלוף ארצות הברית החדש ביילי שמרה על אליפות הנשים של Raw בקרב הדחות מרובע ההארדי בויז רשמו חזרה מפתיעה ל-WWE וזכו באליפות הזוגות של Raw בקרב סולם מרובע סינה וניקי בלה ניצחו את המיז ומאריס; סינה הציע נישואין לניקי בלה רולינס ניצח את טריפל אייץ' אורטון ניצח וויאט והפך לאלוף ה-WWE החדש לסנר ניצח את גולדברג והפך לאלוף האוניברסלי החדש נעמי ניצחה בקרב המשושה והפכה לאלופת הנשים של סמאקדאון החדשה ריינס ניצח את אנדרטייקר
צ'ארלס אוגוסטוס פיצרוי

סר צ'ארלס אוגוסטוס פיצרוי (באנגלית: Charles Augustus FitzRoy; ‏10 ביוני 1796 - 16 בפברואר 1858) היה קצין בצבא הבריטי ואריסטוקרט, שהחזיק במשרת המושל בכמה קולוניות בריטיות במאה ה-19. צ'ארלס היה הבן הבכור לגנרל לורד צ'ארלס פיצרוי ופרנסיס מאנדי. סבו, אוגוסטוס הנרי פיצרוי, הדוכס השלישי מגרפטון, היה ראש ממשלת בריטניה בין השנים 1768–1770. אחיו למחצה, רוברט פיצרוי, היה חלוץ במדעי המטאורולוגיה, הידרוגרף, הקפטן של אוניית המחקר "ביגל" ומאוחר יותר מושל ניו זילנד. צ'ארלס זכה לחינוך בבית הספר הארו שבלונדון, לפני שקיבל תפקיד בגדוד משמר הפרשים המלכותי בצבא הבריטי כבר בגיל 16. זמן קצר לאחר שמלאו לו 19 שנה, הגדוד שבו נלחם, לקח חלק בקרב ווטרלו, בו הוא גם נפצע. הוא נסע לקנדה התחתונה יחד עם דוכס ריצ'מונד ב-1818. ב-11 במרץ 1820, הוא נישא לליידי מארי לנוקס, ביתו של הדוכס מריצ'מונד, זמן קצר לאחר שקודם לדרגת הקפטן. ב-1825, הוא קודם לדרגת לוטננט קולונל והפך לראש המטה הבריטי בקייפ קולוני (כף התקווה הטובה). אחרי שנים אחדות בשירות בכף, פיצרוי שב לאנגליה, וב-1831 נבחר להיות ציר בבית הקומונות, כמייצגו של ציבור הבוחרים של בארי סט. אדמונדס ממחוז סאפוק. הוא פרש מהפרלמנט ב-1833, וחי חיים שקטים בסופולק כאשר משפחתו משתמשת במוניטין שלה כדי למצוא לו תפקיד מכובד. סר צ'ארלס מונה כסגן המושל השמיני של אי הנסיך אדוארד לחופה של קנדה ב-31 במרץ 1837, וקיבל את תואר האביר לפני עזיבתו. הוא חזר לאנגליה ב-1841, ומונה במהרה למושל של איי ליווארד, ליד איי הודו המערבית עד שנת 1845. סר צ'ארלס נבחר להיות המושל העשירי של הקולוניה ניו סאות' ויילס על ידי לורד סטנלי ב-1845, וכך הוא ובנו הגיעו לקולוניה המרוחקת על סיפונה של HMS Carysfort ב-2 באוגוסט 1846. אשתו ושאר ילדיהם הצטרפו אליהם מאוחר יותר. לאחר 16 חודשים בקולוניה, אשתו של סר צ'ארלס, מארי, נהרגה בתאונת כרכרה ב-7 בדצמבר 1847. פיצרוי המוטרד שקל להתפטר ולשוב לאנגליה, אבל מצבו הכלכלי לא איפשר לו לעשות זאת. ב-1851, הוא קרא לעיירה גראפטון, ניו סאות' ויילס, על שמו של סבו אוגוסטוס פיצרוי, הדוכס ה-3 של גראפטון. בסופו של דבר, נשאר סר צ'ארלס 8 שנים בניו סאות' ויילס, שבהן התחוללו שינויים רבים בקולוניות הבריטיות באוסטרליה, שהיו הצעדים הראשונים של אוסטרליה להפוך מאוחר יותר לפדרציה. ב-1853, פיצרוי מונה להיות המושל הבריטי באדמות ואן דימן שבטסמניה, דרום אוסטרליה וויקטוריה - לבסוף הפך להיות המושל הכללי של אוסטרליה, בזמן הקצר לפני הפיכתה הממשית לפדרציה. באמצעות כוחו הרב שניתן לו בקבלו את תפקידו החדש, היה שותף לדיונים רבים בנושא הקמת הפדרציה האוסטרלית. 1855 הייתה שנה רווית אירועים בשביל סר צ'ארלס פיצרוי. ב-28 בינואר הוא עזב את אוסטרליה וחזר לאנגליה. ב-11 בספטמבר, בנו הבכור, אוגוסטוס (קפטן ברגימנט הארטילריה המלכותי) נהרג בעיצומה של מלחמת קרים. ב-11 בדצמבר, הוא נישא למרגרט גורדון (אלמנתו של סוכן הקרקעות של מלבורן). סר צ'ארלס אוגוסטוס פיצרוי נפטר בלונדון ב-16 בפברואר 1858 בגיל 61. מדיה וקבצים בנושא צ'ארלס אוגוסטוס פיצרוי בוויקישיתוף